ব্রায়ান ক্লোজ

ডেনিস ব্রায়ান ক্লোজ, (; জন্ম: ২৪ ফেব্রুয়ারি, ১৯৩১ - মৃত্যু: ১৩ সেপ্টেম্বর, ২০১৫) রডনের টাউন স্ট্রিট এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, প্রশাসক ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। তিনি ইংল্যান্ডের ক্রিকেটের ইতিহাসে সর্বকনিষ্ঠ টেস্ট ক্রিকেটারের মর্যাদা পেয়েছেন। মাত্র ১৮ বছর বয়সে তার টেস্ট অভিষেক ঘটে। এছাড়াও, ইংল্যান্ড দলকে নেতৃত্ব দিয়েছেন ব্রায়ান ক্লোজ।
ইংল্যান্ডের প্রধান ঘরোয়া ক্রিকেট প্রতিযোগিতা কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। এছাড়াও, সমারসেট দলের অধিনায়কত্ব করেন।
রডনের টাউন স্ট্রিট এলাকার শ্রমজীবি পরিবারের সন্তান তিনি। হ্যারি ও ইস্থার দম্পতির ছয় সন্তানের মধ্যে তিনি দ্বিতীয় ছিলেন। শৈশবে বাবার সাথে ক্রিকেট খেলায় প্রশিক্ষণ নিতেন। ক্রিকেটের প্রতি তার সুগভীর আগ্রহ লক্ষ্য করা যায়। [[Bradford Cricket League|ব্রাডফোর্ড ক্রিকেট লীগে]] তিনি [[উইকেট-রক্ষক|উইকেট-রক্ষণ]] ও বড় ধরনের রান সংগ্রহের দিকে আগ্রহ ছিল। তাস্বত্ত্বেও ইয়র্কশায়ার কাউন্টি দলে মনোযোগ আকর্ষণ করতে পারেননি।
পরবর্তীকালে কাউন্টি চ্যাম্পিয়নশীপে ইয়র্কশায়ার ক্রিকেট দলের সদস্য ছিলেন। এছাড়াও ক্লাব দলটির অধিনায়ক হিসেবে [[আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা|চারবার শিরোপা বিজয়ে]] সহায়তা করেন। ১৯৪৯ সালে ইয়র্কশায়ারের সদস্য হিসেবে প্রথম-শ্রেণীর ক্রিকেটে [[কেমব্রিজ বিশ্ববিদ্যালয় ক্রিকেট ক্লাব|কেমব্রিজ বিশ্ববিদ্যালয়ের]] বিপক্ষে অংশ নেন। এরপর খেলেন [[Oxford University Cricket Club|অক্সফোর্ড বিশ্ববিদ্যালয়ের]] বিপক্ষে।
পরবর্তীতে ক্লাব ত্যাগ করে সমারসেটে চলে যান ও অধিনায়কের দায়িত্ব পালন করেন। এ সময়ে দলটিকে শক্তিশালী দলে রূপান্তরে ভূমিকা রাখেন ও [[ভিভ রিচার্ডস]] এবং [[ইয়ান বোথাম|ইয়ান বোথামের]] ন্যায় ক্রিকেটারদেরকে সফলতম খেলোয়াড়ে পরিণত করেন তিনি।
১৯৪৮ থেকে ১৯৭৭ সাল পর্যন্ত তার ক্রিকেট জীবন অতিবাহিত হয়। এ সময়ে তিনি জনপ্রিয় ক্রিকেটারে পরিণত হয়েছিলেন। ব্যাটসম্যান হিসেবে প্রায় ৩৫,০০০ রান সংগ্রহ করেছিলেন। ৫২ সেঞ্চুরি করেন তিনি। ব্যক্তিগত সর্বোচ্চ ১৯৮ রান তোলেন। এছাড়াও বোলার হিসেবে ১,১৬৮টি ডিসমিসালের পাশাপাশি ফিল্ডার হিসেবে ৮০০ ক্যাচ ও উইকেট-রক্ষক হিসেবে একটি স্টাম্পিং করেছিলেন তিনি। ছয় ফুটেরও অধিক উচ্চতার অধিকারী ক্লোজ শর্ট লেগে [[ফিল্ডিং (ক্রিকেট)|ফিল্ডিং]] করতেন যা ব্যাটসম্যানের কাছাকাছি স্থানে থাকে। ক্লোজের সময়কালে মাথা বা শরীর রক্ষার্থে কোন প্রতিরক্ষামূলক ব্যবস্থা ছিল না। ফলে মাঝে-মধ্যেই ব্যাটসম্যানের বল তাকে আঘাত হানতো।
সমগ্র খেলোয়াড়ী জীবনে ২২টি টেস্টে অংশ নিয়েছেন। তন্মধ্যে সাত টেস্টে নেতৃত্ব দিয়ে ছয়টিতেই দল জয় পেয়েছিল। বাকী একটি খেলা ড্রয়ে পরিণত হয়।
জুলাই, ১৯৪৯ সালে নিউজিল্যান্ড ক্রিকেট দলের বিপক্ষে সর্বপ্রথম মাঠে নামেন। সফরকারী [[নিউজিল্যান্ড জাতীয় ক্রিকেট দল|নিউজিল্যান্ড দলের]] বিপক্ষে ওল্ড ট্রাফোর্ডে অনুষ্ঠিত তৃতীয় টেস্টে খেলার জন্য মনোনীত হন। [[লেস জ্যাকসন|লেস জ্যাকসনের]] সাথে একযোগে টেস্ট অভিষেক ঘটে তার। এ সময় তার বয়স ছিল ১৮ বছর ১৪৯ দিন। ২০১৩ সাল পর্যন্ত ইংল্যান্ডের সর্বকনিষ্ঠ টেস্ট ক্রিকেটার ছিলেন তিনি। ইংল্যান্ডের ইনিংসে দ্রুত রান সংগ্রহের প্রয়োজন পড়ায় দলীয় অধিনায়ক [[ফ্রেডি ব্রাউন|ফ্রেডি ব্রাউনের]] পরামর্শক্রমে দুই বল মোকাবেলা করে তৃতীয় বলে বাউন্ডারি নেয়ার উদ্দেশ্যে বল শূন্যে তুললে কোন [[শূন্য রান|রান সংগ্রহ ছাড়াই]] আউট হন তিনি। এরপূর্বে নিউজিল্যান্ডের প্রথম ইনিংসে ৩৯ রানের বিনিময়ে এক উইকেট লাভ করেছিলেন ক্লোজ।
[[Australian cricket team in England in 1972|২৪ আগস্ট, ১৯৭২ তারিখে]] ৩ ওডিআই নিয়ে গড়া [[Prudential Trophy|প্রুডেন্সিয়াল ট্রফি]] প্রতিযোগিতার প্রথম খেলায় অস্ট্রেলিয়ার [[রস এডওয়ার্ডস]], [[ডেনিস লিলি]], [[বব ম্যাসি]], [[পল শিহান]] ও [[গ্রেম ওয়াটসন]] এবং ইংল্যান্ডের [[ডেনিস অ্যামিস]], [[জিওফ আর্নল্ড]], ব্রায়ান ক্লোজ, [[টনি গ্রেগ]] ও [[বব উলমার|বব উলমারের]] একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে সফরকারী অস্ট্রেলিয়ার বিপক্ষে অনুষ্ঠিত ঐ খেলায় তার দল ৬ উইকেটে জয়লাভ করেছিল।
১৯৭৭ মৌসুম শেষে কাউন্টি ক্রিকেট থেকে অবসর নেন তিনি। ১৯৭৯ থেকে ১৯৮১ সাল পর্যন্ত ইংল্যান্ডের [[ইংল্যান্ড এবং ওয়েলস ক্রিকেট বোর্ড|দল নির্বাচকের]] দায়িত্ব পালন করেছেন। এছাড়াও ১৯৮৪ সালে ইয়র্কশায়ার কমিটির সদস্য মনোনীত হন।
১৩ সেপ্টেম্বর, ২০১৫ তারিখে ৮৪ বছর বয়সে তার দেহাবসান ঘটে।
মুদ্রিত
ওয়েবসাইট
[[বিষয়শ্রেণী:১৯৩১-এ জন্ম]]
[[বিষয়শ্রেণী:২০১৫-এ মৃত্যু]]
[[বিষয়শ্রেণী:১৯৪৬ থেকে ১৯৬৮ সময়কালীন ইংরেজ ক্রিকেটার]]
[[বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইংল্যান্ডের একদিনের আন্তর্জাতিক ক্রিকেটার]]
[[বিষয়শ্রেণী:ইংল্যান্ড ক্রিকেট দল নির্বাচক]]
[[বিষয়শ্রেণী:ইংল্যান্ডের টেস্ট ক্রিকেট অধিনায়ক]]
[[বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার]]
[[বিষয়শ্রেণী:ইয়র্কশায়ারের ক্রিকেটার]]
[[বিষয়শ্রেণী:ইয়র্কশায়ার ক্রিকেট অধিনায়ক]]
[[বিষয়শ্রেণী:ইয়র্কশায়ার কাউন্টি ক্রিকেট ক্লাবের সভাপতি]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:কমনওয়েলথ একাদশের ক্রিকেটার]]
[[বিষয়শ্রেণী:কম্বাইন্ড সার্ভিসেসের ক্রিকেটার]]
[[বিষয়শ্রেণী:টি. এন. পিয়ার্স একাদশের ক্রিকেটার]]
[[বিষয়শ্রেণী:ডি. এইচ. রবিন্স একাদশের ক্রিকেটার]]
[[বিষয়শ্রেণী:নর্থ ভার্সাস সাউথের ক্রিকেটার]]
[[বিষয়শ্রেণী:প্লেয়ার্সের ক্রিকেটার]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:সমারসেটের ক্রিকেটার]]
[[বিষয়শ্রেণী:সমারসেট ক্রিকেট অধিনায়ক]]
[[বিষয়শ্রেণী:ইংরেজ ফুটবলার]]
[[বিষয়শ্রেণী:ফুটবল ফরোয়ার্ড]]
[[বিষয়শ্রেণী:আর্সেনাল ফুটবল ক্লাবের খেলোয়াড়]]
[[বিষয়শ্রেণী:ব্র্যাডফোর্ড সিটি এএফসির খেলোয়াড়]]
[[বিষয়শ্রেণী:লিডস ইউনাইটেড ফুটবল ক্লাবের খেলোয়াড়]]
[[বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার]]
[[বিষয়শ্রেণী:ইংল্যান্ডের আন্তর্জাতিক যুব ফুটবলার]]
[[বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ]]
[[বিষয়শ্রেণী:পুরুষ ফুটবল ফরোয়ার্ড]]
[[বিষয়শ্রেণী:২০শ শতাব্দীর ব্রিটিশ সেনা কর্মকর্তা]]
[[বিষয়শ্রেণী:২০শ শতাব্দীর ইংরেজ ব্যবসায়ী]]
[[বিষয়শ্রেণী:ইংরেজ ফুটবল লিগের খেলোয়াড়]]
[[বিষয়শ্রেণী:ডি. বি. ক্লোজ একাদশের ক্রিকেটার]]